આ દરમિયાન મારો ભાઇ મૃત્યુ પામ્યો.પછી મેં મારા પિતાને ઘંટી ચલાવવાના વ્યાવસાયિક કામમાં મદદ કરવાનું શરૂ કર્યું. મારે ત્યાં અનાજ દળવાની બે ઘંટી છે. દરરોજ સવારે આઠ વાગ્યાથી સાડા બાર વાગ્યા સુધી અને બપોરે ત્રણ વાગ્યાથી સાંજના સાત વાગ્યા સુધી ઘંટી ચલાવું છું. ઘઉં, બાજરી, ચણાની દાળનો લોટ દળું છું. સ્વાભાવિક રીતે આ કામમાં ઊઠબેસ વધારે રહે છે. વળી, ઘરના કામકાજમાં પણ મમ્મીને મદદ કરતી હોઉં છું.